Maclear - Wikipedia

# Maclear

### vanuit Wikipedia, die vrye ensiklopedie.

Maclear is 'n dorpie in die voormalige Noordoos-Kaap aan die voet van die Drakensberg, sowat 172 km noordoos van Oos-Londen en 80 km noordoos van Elliot.

Die dorpie is in 1876 gestig en vernoem na Haar Majesteit se astronoom aan die Kaap, sir Thomas Maclear. Dit verkry munisipale status in 1916 na dit aanvanklik vinnig ontwikkeling het uit die militêre pos wat hier gestig is.

Maclear is geleë in 'n pragtige omgewing en 'n welbekende forrelhengelsentrum.

## [wysig] NG gemeente

Maclear was eers 'n buitewyk van die gemeente Ugie en reeds in 1905 is met groot opoffering, omdat die mense hier toe nog baie arm was, 'n kerkgeboutjie opgerig. In 1916 verkry die dorp munisipale status en die gemeente stig van Ugie af met 'n lidmaattal van sowat 400. Die eerste leraar wat die beroep hierheen teen 'n salaris van £250 hierheen aangeneem het, was prop. W.R. de Villiers. Hy is slegs 22 maande na hy die beroep aanvaar het, oorlede. Hy is opgevolg deur ds. J.P. Kriel.

## [wysig] Bronne

- Olivier, ds. P.J., Ons gemeentelike feesalbum, N.G. Kerk-uitgewers, Kaapstad en Pretoria, 1952.
- Rosenthal, Eric, Encyclopaedia of Southern Africa, Juta and Company Limited, Kaapstad en Johannesburg, 1978.
- Raper, P.E., Dictionary of South African Place Names, Lowry Publishers, Johannesburg, 1987.

Ontsluit van "http://af.wikipedia.org../../../m/a/c/Maclear.html"

Kategorieë: Oos-Kaap | Dorpe in Suid-Afrika

##### Views

- Artikel
- Bespreking
- Huidige wysiging

##### Soek